Paila
Paila (skr. पैल = IAST: Paila-) – „Mahabharatoje“ minimas brahmanas, Vjasos mokinys. Pasak epo (I.57.74–75 ir XII.314–315), Vjasa padalinęs vieną Vedą į keturias, ir per savo mokinius pradėjęs šių vedų ir pačios „Mahabharatos“ (vadinamos penktąja veda) paramparą. Tiesa, „Mahabharatoje“ neminima, kuris Vjasos mokinys kokį tekstą paėmė. Puranose patikslinama, kad Paila ėmęsis atsakomybės už „Rigvedos“ perdavą.